《题灵隐寺师一上人十韵》
唐代·张祜

八十空门子，深山土木骸。片衣闲自衲，单食老长斋。

道性终能闲，人情少不乖。樔枸居上院，薜荔俯层阶。

洗钵前临水，窥门外有柴。朗吟挥竹拂，高楫曳芒鞋。

迸笋斜穿坞，飞泉下喷崖。种花忻土润，拨石虑沙埋。

旧往师招隐，初临我咏怀。何当缘兴玩，更为表新牌。

作者简介：张祜(hù)（约785年—849年?）， 字承吉，唐代清河（今邢台市清河县）人，诗人。家世显赫，被人称作张公子，有“海内名士”之誉。早年曾寓居姑苏。长庆中，令狐楚表荐之，不报。辟诸侯府，为元稹排挤，遂至淮南寓居，爱丹阳曲阿地，隐居以终。张祜的一生，在诗歌创作上取得了卓越成就。“故国三千里，深宫二十年”，张祜以是得名，《全唐诗》收录其349首诗歌。